*For bilmerket etablert i 1902, se Mercedes.*

**Mercedes-Benz**, vanligvis referert til som kun *Mercedes* og tidvis kun som *Benz*, er et tysk varemerke for luksusbiler, kommersielle kjøretøyer som lastebiler, motorsykler og busser som ble etablert i 1926. Mercedes-Benz AG (et datterselskap innenfor Mercedes-Benz Group ble etablert i 2019) har hovedkontor i Stuttgart, Baden-Württemberg i Tyskland. Mercedes-Benz AG produserer luksuskjøretøyer til forbrukere og nyttekjøretøyer merket som Mercedes-Benz. Fra november 2019 og utover blir tunge nyttekjøretøyer (lastebiler og busser) med Mercedes-Benz-merket administrert av Daimler Truck, en tidligere del av Mercedes-Benz-konsernet omgjort til et uavhengig selskap sent i 2021. 

I 2018 var Mercedes-Benz største merket av høystandard standard biler i verden, etter å ha solgt 2,31 millioner personbiler. Slagordet for merkevaren er «det beste eller ingenting».

Historie
--------

En *DMG Mercedes Simplex* 1906 i Deutsches Museum
Merkets opprinnelse ligger i Daimler-Motoren-Gesellschaft sin 1901 Mercedes og Carl Benz sin 1886 Benz Patent-Motorwagen, som er allment ansett som den første forbrenningsmotoren i en selvgående bil. Merket ble til ved en sammenslutning av de to firmaene *Daimler-Motoren-Gesellschaft* (1901) og Carl Benz’ *Benz Patent-Motorwagen* fra 1886, som er allment ansett som den første forbrenningsmotoren i en selvgående bil. Sammenslåingen av de to firmaene var dannelsen av Daimler Benz AG. Daimler solgte sine biler under navnet «Mercedes». Mercédès var datter av Emil Jellinek som var racerkjører og forhandler av Gottlieb Daimlers biler i Frankrike. Jelinek hadde overtalt Daimlers sjefsdesigner Wilhelm Maybach til å framstille en serie på seks racerbiler som han ville benytte i et veddeløp i Nice. Men da Daimler hadde solgt lisensrettighetene til sine biler i Frankrike til Panhard-Levassor, måtte de ha et annet navn. Jelinek foreslo så at man brukte hans datters navn. Bilene hadde uhyre suksess, så Daimler besluttet seg for å beholde navnet på sine fremtidige modeller. 

Benz & Cie var grunnlagt av Carl Friedrich Benz – og merkelig nok (da det tross alt var ganske få bilprodusenter i Tyskland på det tidspunkt) kjente de to ikke hverandre personlig.

Daimler-Motoren-Gesellschaft leverte den første serieproduserte bil den 22. desember 1900.

I 1926 ble DMG og Benz & Cie sammenslått, og navnet ble til Daimler Benz AG. 

Siden er det gått slag i slag, og fabrikkene i og omkring Stuttgart i Tyskland har produsert mange personbiler, lastbiler, busser og flymotorer.

Mercedes-Benz er i dag fremdeles navnet på bilene, selv om selskapet siden 1998 heter DaimlerChrysler AG etter at de kjøpte opp det amerikanske Chrysler Corporation.

Firmaets varemerke har siden 1909 vært Mercedes-stjernen, som opprinnelig satt på kjølerproppen, men på moderne utgaver er ren pynt. Den kneiser også over Mercedes-fabrikkene i Stuttgart som et vartegn. Den tretakkede stjernen symboliserer at firmaet i sin tid leverte motorer «til lands, til vanns og til luften».

Mercedes-Benz sine bussmodeller produseres siden 1995 av Daimler-selskapet EvoBus, som også produserer bussmerket Setra. Produksjonen foregår i blant annet Dortmund, Mannheim og Neu-Ulm i Tyskland, og Hoşdere i Istanbul i Tyrkia.

I 2018 lanserte de EQ-serien med elektriske biler. Først ut er EQC, som er en elektrisk Mercedes GLC, mens EQA i 2020 blir den elektriske A-klasse.

Personbilmodeller i Norge
-------------------------

Modeller så langt:

* Mercedes-Benz A-klasse
* Mercedes-Benz B-klasse
* Mercedes-Benz C-klasse
* Mercedes-Benz CL
* Mercedes-Benz CLA-klasse
* Mercedes-Benz CLK
* Mercedes-Benz CLS-klasse
* Mercedes-Benz E-klasse
* Mercedes-Benz G-klasse
* Mercedes-Benz GL-klasse
* Mercedes-Benz GLA
* Mercedes-Benz GLK-klasse
* Mercedes-Benz M-klasse
* Mercedes-Benz R-klasse
* Mercedes-Benz S-klasse
* Mercedes-Benz SL-klasse
* Mercedes-Benz SLK
* Mercedes-Benz SLR McLaren
* Mercedes-Benz SLS AMG
* Maybach (Utgått av produksjon 2013)
* Smart
* Mercedes AMG GT
* Mercedes AMG GTR
* Mercedes Benz 190
* Mercedes Benz x
* Og en rekke andre som er et samarbeid mellom Mercedes og Amg.

Referanser
----------

1. ↑  Daimler launches new corporate structure, *Daimler.com*. Arkivert fra originalen den 30. juni 2020
2. ↑  Taylor, Edward; Tajitsu, Naomi; Hummel, Tassilo; Frost, Laurence (11. januar 2019): «Volkswagen delivered 10.8 million vehicles in 2018, eyes world No.1 spot», *Reuters*
3. ↑  Best Global Brands - 2014 Rankings, *Interbrand*. Arkivert fra originalen den 15. mars 2015
4. ↑  Emil Jellinek and his daughter Mercedes, *Mercedes-benz.com*
5. ↑  Mercedes EQ fra *Side3.no*.
6. ↑   Warren, Tamara (25. november 2011): Goodbye, Maybach Says Mercedes-Benz, *Forbes.com*

Eksterne lenker
---------------

* (de) Offisielt nettsted Rediger på Wikidata

* (en) Mercedes-Benz – kategori av bilder, video eller lyd på Commons Rediger på Wikidata

* (en) Mercedes-Benz – galleri av bilder, video eller lyd på Commons Rediger på Wikidata
* Mercedes-benz.no; den norske importøren Bertel O. Steen
* Mercedes Museum
* Historie om MB personbiler, *Bilnorge.no*
* Historie om MB tungbiler, *Bilnorge.no*
* Mercedes-Benz Klubben Norge Arkivert 4. oktober 2006 hos Wayback Machine. (sic)

  


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** GND **·** NKC
 |